79. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. 410/47/4388 Σ.1304 της 17/24 Ιουν.1994 (ΦΕΚ Β΄480) Καθορισμός τοποθετήσεων των στρατευμάτων στις Ένοπλες Δυνάμεις. Έχοντας υπόψη: α.Τις διατάξεις του Νόμ. 660/77 «Περί Υπουργείου Εθνικής Αμύνης και των οργάνων της Ανωτάτης Διοικήσεως και Ελέγχου των Ενόπλων Δυνάμεων». β.Τις διατάξεις του Νόμ. 1763/88 «Στρατολογία των Ελλήνων». γ.Το γεγονός ότι απαιτείται, για την βελτίωση της επάνδρωσης των επιχειρησιακών μονάδων των Ε.Δ. της ετοιμότητας και μαχητικής τους ικανότητας αλλά και τη δίκαιη κατανομή των υποχρεώσεων των στρατευμένων όπως αυτές απορρέουν από το Σύνταγμα των Ελλήνων (Άρθρ. 4, παρ. 6), νέος καθορισμός του τρόπου εκπλήρωσης των στρατιωτικών τους υποχρεώσεων. Αποφασίζουμε 1.Καθορίζεται ότι οι τοποθετήσεις των στρατευμένων στις Ε.Δ. ενεργούνται ως εξής, α.Στρατός Ξηράς. Όλοι οι στρατευμένοι μετά την εκπαίδευσή τους στα Κέντρα Εκπαίδευσης και τα ΕΚΕ τοποθετούνται για χρονικό διάστημα τουλάχιστον 6 μηνών σε μονάδες Β΄ Κύκλου Εκπαίδευσης που καλύπτουν τα βόρεια ή ανατολικά μας σύνορα καθώς και το νησιά του Αιγαίου. β. Πολεμικό Ναυτικό. Όλοι οι στρατευμένοι μετά την εκπαίδευσή τους στα ΚΕ τοποθετούνται για διάστημα τουλάχιστον 6 μηνών σε πλοία, ναυστάθμους ή Υπηρεσίες νήσων. γ.Πολεμική Αεροπορία. Όλοι οι στρατευμένοι μετά την εκπαίδευσή τους στα Κέντρα Εκπαιδεύσεως και τα ΕΚΕ τοποθετούνται σε μονάδες εκτός νομών Αττικής Βοιωτίας και Θεσσαλονίκης τουλάχιστον για χρονικό διάστημα 6 μηνών. (Αντί για τη σελ. 26,419) Σελ. 26,419(α) Τεύχος 1382 Σελ. 13 Υπουργείο Εθνικής Άμυνας 36.Α.α.76-79 45 «Της παραπάνω διάταξης εξαιρούνται οι μονάδες της 113ΠΜ-114ΠΜ-1ΜΚΣΕ και 204ΜΓΑΠ. Οι τοποθετούμενοι στην 114ΠΜ και 204ΜΓΑΠ θα δικαιούνται μετάθεσης για το νομό Αττικής μετά την παρέλευση τουλάχιστον χρονικού διαστήματος 10 μηνών». Το μέσα σε «» δεύτερο εδάφιο, αντικαταστάθηκε ως άνω από την παρ. 1 άρθρ. 1, της με αριθ. Φ.400/282/57.136/24 Νοεμ.1997/13 Φεβρ. 1998 (ΦΕΚ Α΄118), απόφ. Υπ. Εθν. Άμυνας. δ. Για συγκεκριμένες ειδικότητες ΧΚΒ, Μηχανικών Εμβολοφόρων Κινητήρων και Μηχανικών Αεροσκαφών Μ-2000 σε επιχειρησιακές μονάδες εσωτερικού, οι στρατευμένοι τοποθετούνται σ’ αυτές μετά τα Κέντρα Εκπαίδευσης και τα ΕΚΕ όπως προβλέπεται από τις Πάγιες Διαταγές των Γ.Ε. 2.Μετά την συμπλήρωση τριμήνου στην πρώτη μονάδα τοποθέτησης, οι στρατευμένοι μπορούν να υποβάλουν μόνον οι ίδιοι εγγράφως αίτηση σε ειδικό έντυπο με δυνατότητα 3 επιλογών, για μετάθεση σε περιοχές της προτίμησής τους. Οι αρμόδιες διευθύνσεις των Γ.Ε. θα αξιολογούν τις αιτήσεις και θα ικανοποιούν έναν αριθμό απ’ αυτές με βασικό κριτήριο την κοινωνική διάσταση κάθε περίπτωσης, την επιθυμία του στρατευμένου, την εντοποιότητα και τις ανάγκες της υπηρεσίας. 3.Οι μεταθέσεις από τις μονάδες που αναφέρονται στην πρώτη παράγραφο της παρούσας στις υπόλοιπες μονάδες των Κλάδων των Ενόπλων Δυνάμεων επιτρέπονται μόνον όταν το ποσοστό επάνδρωσής τους υπολείπεται κατά 10% και άνω του Μέσου Όρου επάνδρωσης των μονάδων της παρ. 1. 4.Οι στρατευμένοι που διαμένουν μόνιμα στη Θράκη (Νομοί Ξάνθης-Ροδόπης-Έβρου) Νήσους Α. Αιγαίου και Δωδεκανήσου τοποθετούνται σε Μονάδες Β΄ Κύκλου που εδρεύουν στις παραπάνω περιοχές, εφ’ όσον το επιθυμούν και με βάση τις σχετικές Πάγιες Διαταγές. 5.Σε όλως εξαιρετικές περιπτώσεις που αφορούν την οικογενειακή κατάσταση ή άλλα σοβαρά προβλήματα, ο στρατευμένος μπορεί να υποβάλλει εγγράφως αίτηση μετάθεσής του πριν την συμπλήρωση του 6μήνου. 6.Το αίτημα εξετάζεται από επιτροπή στην οποία προεδρεύει ανώτατος αξιωματικός, που εισηγείται με αιτιολογημένη έκθεση στον Αρχηγό του Οικείου Κλάδου για έγκριση ή απόρριψη του αιτήματος. Η απόφαση κοινοποιείται στο Σ.Γ./ΥΕΘΑ. Σελ. 26,420(α) Τεύχος 1382 Σελ. 14 «Ειδικά οι οπλίτες που ήταν χρήστες ναρκωτικών ουσιών και αποδεδειγμένα έχουν ολοκληρώσει τον κύκλο απεξάρτησής τους σε εγκεκριμένο θεραπευτικό πρόγραμμα, τοποθετούνται μετά το πέρας της βασικής τους εκπαίδευσης σε μονάδες πλησίον του Θεραπευτικού Κέντρου-Κοινότητας απ’ όπου απεξαρτήθηκαν, εφόσον το ζητήσουν οι ίδιοι μετά την κατάταξή τους». Το μέσα σε «» εδάφιο, προστέθηκε με το άρθρ. 1 της με αριθ. Φ.400/146/11.327/4-17 Μαϊου 2000 (ΦΕΚ Β΄637), απόφ. Υπ. Εθν Άμυνας.  Σύμφωνα δε με το άρθρ. 2 της ίδιας ως άνω απόφασης ορίστηκε ότι:  1.Η υπαγωγή στην ανωτέρω ρύθμιση γίνεται ανεξάρτητα από τη διάρκεια θητείας των οπλιτών. 2.Διοικητικές-Ερμηνευτικές οδηγίες καθώς και λοιπές λεπτομέρειες για την εφαρμογή της απόφασης αυτής, εκδίδονται από τα Γενικά Επιτελεία των Κλάδων των Ενόπλων Δυνάμεων. 7.Οι τοποθετήσεις και μεταθέσεις των ΔΕΑ θα εξαρτώνται από το χρόνο Διοικήσεως που προβλέπεται γι’ αυτούς από ειδικές διατάξεις. 8.Απαγορεύεται η τοποθέτηση – μετάθεση σε μονάδα στην οποία δεν προβλέπεται ανάλογη ειδικότητα. 9.Αποσπάσεις δεν επιτρέπονται παρά μόνον σε όλως εξαιρετικές περιπτώσεις για υπηρεσιακές ανάγκες. Οι αποσπάσεις αυτές δεν μπορεί να είναι συνολικής διάρκειας πέραν των 2 μηνών. Οι περιπτώσεις αυτές δεν καλύπτουν τους τοποθετημένους στις μονάδες της πρώτης παραγράφου της παρούσας, που απαγορεύεται να αποσπώνται στις υπόλοιπες Μονάδες των Κλάδων των Ε.Δ.. 10.Με απόφαση του ΥΕΘΑ συγκροτούνται επιτροπές για κάθε Κλάδο των Ενόπλων Δυνάμεων που επιβλέπουν την εκτέλεση και εφαρμογή των καθοριζομένων στην παρούσα απόφαση. Οι επιτροπές αυτές υποβάλλουν ανά τετράμηνο στον ΥΕΘΑ λεπτομερή πορίσματα. Τα πορίσματα αυτά δίδονται στην δημοσιότητα. 11.Τα Γενικά Επιτελεία ευθύνονται για την πιστή εφαρμογή της παρούσας. 12.Η παράβαση των καθοριζομένων στην παρούσα απόφαση αποτελεί σοβαρό πειθαρχικό παράπτωμα. 13.Η παρούσα να δημοσιευθεί στην Εφημερίδα της Κυβερνήσεως. Η ισχύς της αρχίζει από της δημοσιεύσεώς της στην Εφημερίδα της Κυβερνήσεως. 36.Α.α.79 Υπουργείο Εθνικής Άμυνας 46 